fr hu hu hu hu hu hu hu hu hu hu en hu hu hu hu en fr hu hu en hu hu hu hu hu es hu fr hu ja hu hu en hu hu hu hu hu hu hu hu hu nl en hu fr fr hu hu de hu es hu hu hu it es hu hu hu hu hu hu hu hu hu hu en hu hu hu en fr en fr fr fr fr en en en en de de de de en en en en en en en cs fi en en en en fr en en cs fi cs cs fi fi en fi cs en cs es en en en da fi en en en cs en fi en hu ca fr en fr fr fr fr en en en en de de de hu en en en en en en en en en en cs en en en en en it en fi cs cs cs en cs en pt cs hu ru en fi cs cs en en en cs cs de en en hu en en fi cs cs cs cs en en en de en en fr cs en cs cs cs cs cs en en en de en cs fr cs cs en en en en cs en en cs cs en en fr en en fi cs cs cs en en en en de en cs hu ca fr en fr fr fr fr en en en en de de de es en en en en en en en en en en en en en lt en en en en en en en en en en en en en hu en en en en en en en en en en de en en en en en en en en en en en en en en en en it en uk fi cs cs fr en cs cs en en it hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Thibaut Pinot (Mélisey, 1990. május 29. –) francia profi kerékpárversenyző, a Groupama–FDJ csapat versenyzője.
Pinot a 2015-ös Tour de France-on
1990. május 29. (32 éves)
Francia nemzeti bajnokság – időfutam (2016)
A Wikimédia Commons tartalmaz Thibaut Pinot témájú médiaállományokat.
Pinot 1990-ben született a franciaországi Mélisey-ben. Már gyerekkorábban megszerette a kerékpározást, családjával gyakran jártak ki a versenyekre szurkolni. Bátyja, Julien is komolyan foglalkozott a kerékpározással, nagy hatással volt Thibaut gyerekkorára, bár ő sokáig csak élvezetből biciklizett. Tizenéves korában kezdett el komolyabban foglalkozni a kerékpározással, rengeteg időt fordított edzésre az iskola mellett. Első komoly győzelmére a Giro delle Valle d’Aostán került sor, ahol sokan felfigyeltek rá, ezért 19 éves korában leszerződtette az FDJ.[1] A következő években a Tour de L’ain-on ért el sikereket, illetve 2010-ben a Tour de Romandie-n nyerte meg a hegyi pontversenyt. Első háromhetes körversenyére a 2012-es Tour de France-on került sor. Csapatfőnöke eredetileg a Vueltán akarta indítani, de Pinot kérésére hazájában mutatkozhatott be. A bemutatkozása nagyon is eredményes volt, ugyanis 22 évesen, a mezőny legfiatalabb versenyzőjeként tudta szökésből megnyerni a 8. szakaszt az esélyesek előtt.[2] Az összetettet végül az előkelő tizedik helyen zárta, Tejay van Garderen mögött pedig a második lett a fiatalok versenyében. A következő Tourra így már a franciák nagy reményeként érkezett, de nem alalult szerencsésen a versenye, mivel egy lázzal és torokfájással járó betegség miatt fel kellett adnia a versenyt.[3] A hamar befejezett versenye után indult a Vueltán, ahol a hetedik helyével ismét sikerült a Top10-ben zárnia egy háromhetes körversenyen. A 2014-es Tour de France hozta meg számára a nagy áttörést. A hegyi szakaszokon rendre Nibali közelében ért célba, de az olasz érithetetlennek bizonyult, de Pinot szépen lassan kitartóan az összetett második helyére zárkózott fel. Az utolsó időfutamon azonban honfitársa, Péraud gyorsabb volt nála, így Pinot az összetett harmadik helyére esett vissza, de azt már megtartotta a verseny végéig, és mindemellett a legjobb fiatal versenyzőként zárt.[4] 2015-ben a Tour de Romandie-n és a Tour de Suisse-en is egyaránt megnyerte a királyszakaszt. A Tourra ismét esélyesként érkezett, de az első héten sok időt veszített riválisaival szemben, így elszálltak összetett esélyei. Az utolsó előtti szakaszon bekerült a szökésbe és az esélyesek előtt sikerült nyernie a legendás Alpe d’Huez-en.[5]
2016-ban szintén jól sikerült a felkészülése a Tourra, a Romandie-n megnyerte az időfutamot és az összetettben második lett, a Dauphiné-n pedig egy hegyi szakaszt tudott megnyerni. A Dauphiné után elindult a francia nemzeti bajnokságon is, ahol sikerült megnyernie az időfutamot bajnokságot.[6] A Tour azonban ismét nem úgy sikerült számára, ahogy azt elképzelte, ugyanis a 7. szakaszon több, mint három percet kapott az esélyesektől, majd a rossz formája miatt fel is adta a versenyt.[7] Később egy vírusfertőzés miatt már nem is láttuk többet versenyezni az évben. A visszatérésére a Girón került sor, először indult az olasz körversenyen. A hegyi szakaszokon jól tekert, a Blockhauson második lett Nairo Quintana mögött, és ezzel az összetettben is átvették az első két helyet. Másnap azonban az időfutamon máris két perces hátrányba került a specialista Tom Dumoulintől, de az összetettben csupán a negyedik helyig csúszott vissza. Az utolsó előtti hegyi szakaszon sikerült győznie, ezzel pedig feljött a harmadik helyre, azonban mögötte pont Dumoulin állt az összetettben.[8] A holland az előzetes várakozásoknak megfelelően végül a negyedik helyről egészen az elsőre ugrott előre jó időfutamának köszönhetően, ez viszont azt jelentette, hogy Pinot lecsúszott a dobogóról és a negyedik helyen fejezte be a versenyt.[9] A Tourra azonban fáradtan érkezett és nem sikerült jó eredménnyel zárnia, a 17. szakaszon sérülés miatt feladta a versenyt.[10] 2018-ban a tervek szerint mind a Girón, mind a Touron el tervezett indulni, emiatt azonban tavasszal keveset versenyzett, hogy a francia versenyre kerülhessen csúcsformába. A Giróra készülés előtt megnyerte a Tour of the Alpst, így nagy esélyekkel érkezett az olasz körversenyre. Sokáig tartotta magát az esélyesekkel, majd pedig az emélezetes 19. szakaszon feljött az összetett harmadik helyére Froome és Dumoulin mögé. Azonban a következő szakaszon drámaian megzuhant, mint később kiderült tüdőgyulladást kapott, emiatt kórházba került és fel kellett adnia a versenyt az utolsó szakasz előtt.[3] A betegsége miatt azonban nem tudott indulni a Touron, helyette a Vueltán folytatta a szezonját. Itt a verseny elején ugyan hátrányba került, de két fontos szakaszon is győzni tudott, a legendás Covadongán és Andorrában.[11][12] Végül ennek köszönhetően az összetett hatodik helyén zárt. Az Vuelta után sikerült még fenntartania a jó formáját, sikerült megnyernie a Miláno–Torinót, majd megszerezte első monumentum-győzelmét a Lombardián. Egy erős csoportból támadott az utolsó helyen és sikerült legyőznie a legnagyobb esélyest, Nibalit.[13] A 2019-es Tour de France-ra nagy ígéretekkel érkezett, nagy esélye volt arra, hogy ismét a dobogón zárja a versenyt. A 14. szakaszt sikerült megnyernie a Tourmalet-n miután a szakasz legvégén támadott.[14] A 18. szakaszon azonban combsérülést szenvedett, és ugyan a következő szakaszon még elindult, 40 kilométer elteltével fel kellett adnia a versenyt a fájdalmai miatt.[15] 2020-ban a második helyen végzett a Dauphinén, azonban a Tour megint nem a tervek szerint sikerült számára, az első szakaszon bukásba keveredett, majd a 8. szakaszon veszített sok időt riválisaival szemben, így csak az összetett 29. helyén zárt szakaszgyőzelem nélkül.[16] Elindult a Vueltán is, azonban a Touron szerzett hátsérülése miatt a harmadik szakasz előtt feladta a versenyt. A következő évre a Tour helyett a Girót választotta, ám a sérülése miatt végül egyik nagy háromhetes körversenyen sem indult el.[17] 2022-ben ismét a Tour de France-on indult el, de nem az összetett dobogó, hanem egy szakaszgyőzelem volt a célja. Ehhez a legközelebb a 9. szakaszon járt, de az utolsó hegyen nem sikerült utolérnie Bob Jungelst, így lecsúszott a győzelemről.[18]
Pinot a 2020-as Tour de France 20. szakaszán, amely szülővárosán, Mélisey-n haladt át
Critérium du Dauphiné Libéré
↑ „PINOT: „FIATAL KOROMBAN SENKI NEM JÓSOLT VOLNA NEKEM ILYEN PÁLYAFUTÁST””, eurosport.hu, 2022. január 12. (Hozzáférés ideje: 2022. július 22.)
↑ „Szökés után a Tour legfiatalabb indulója ünnepelhetett, Wiggins maradt sárgában”, velo.hu, 2012. július 8. (Hozzáférés ideje: 2022. július 22.)
↑ a b „PINOT: „NÉHA A TESTEM DÖNT HELYETTEM””, eurosport.hu, 2022. január 18. (Hozzáférés ideje: 2022. július 22.)
↑ „Nibali nyerte a 101. Tour de France-t, Kittelé a párizsi hajrá”, velo.hu, 2014. július 27. (Hozzáférés ideje: 2022. július 22.)
↑ „Tour de France 2015: nagyot versenyzett a Movistar, de Froome lesz a végső sárga trikós”, velo.hu, 2015. július 25. (Hozzáférés ideje: 2022. július 22.)
↑ „Pinot wins French time trial title”, cyclingnews.com, 2016. május 23. (Hozzáférés ideje: 2022. július 22.) (angol nyelvű)
↑ „Tour de France 2016: France's top hope Thibaut Pinot cracks”, 2016. július 9. (Hozzáférés ideje: 2022. július 22.) (angol nyelvű)
↑ „Giro 2017: Pinot etapsikere, a milánói időfutam dönt a végső győztes személyéről”, velo.hu, 2017. május 27. (Hozzáférés ideje: 2022. július 22.)
↑ „Dumoulin nyerte a 100. Giro-t, Quintana második, Nibali harmadik”, velo.hu, 2017. május 28. (Hozzáférés ideje: 2022. július 22.)
↑ „Thibaut Pinot abandons Tour de France”, cyclingnews.com, 2017. július 26. (Hozzáférés ideje: 2022. július 22.)
↑ „Vuelta a Espana 15. szakasz: Thibaut Pinot a Lagos de Covadonga győztese, továbbra is Simon Yates pirosban”, velo.hu, 2018. szeptember 9. (Hozzáférés ideje: 2022. július 23.)
↑ „Vuelta a Espana 19. szakasz: Thibaut Pinot második etapgyőzelmét szerezte, miközben Simon Yates növelte összetettbeli előnyét”, velo.hu, 2018. szeptember 14. (Hozzáférés ideje: 2022. július 23.)
↑ „Thibaut Pinot győzelmével zárult a 112. Lombard Körverseny”, velo.hu, 2018. október 13. (Hozzáférés ideje: 2022. július 23.)
↑ „Tour de France hírek: Thibaut Pinot már a Tour előtt kinézte magának a Tourmalet hegyi befutóját, Julian Alaphilippe teljesítményére már nincsenek jelzők, Wout van Aert-ra két hónap kihagyás vár”, velo.hu, 2019. július 21. (Hozzáférés ideje: 2022. augusztus 5.)
↑ „Thibaut Pinot abandons Tour de France”, cyclingnews.com, 2019. július 26. (Hozzáférés ideje: 2022. augusztus 5.) (angol nyelvű)
↑ „Thibaut Pinot's Tour de France hopes crushed on the Port de Balès”, cyclingnews.com, 2020. szeptember 5. (Hozzáférés ideje: 2022. augusztus 5.) (angol nyelvű)
↑ „Thibaut Pinot will not ride the 2021 Tour de France, according to reports”, cyclingnews.com, 2021. január 17. (Hozzáférés ideje: 2022. augusztus 5.) (angol nyelvű)
↑ „Tour de France 9. szakasz: hazaért a szökés, Bob Jungels az etapgyőztes”, velo.hu, 2022. július 10. (Hozzáférés ideje: 2022. augusztus 5.)
Sportportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Thibaut_Pinot&oldid=25156605”
Utoljára szerkesztve 2022. augusztus 6., 10:10-kor
A lap utolsó módosítása: 2022. augusztus 6., 10:10
A lap szövege CC BY-SA 3.0 alatt érhető el, ha nincs külön jelölve.